http://www.loc.gov/mods/v3 http://www.loc.gov/standards/mods/v3/mods-3-2.xsd
Nelegálna práca a nelegálne zamestnávanie predstavujú v rámci pracovnoprávnych vzťahov vážny problém, a to nielen v podmienkach Slovenskej republiky. Výkon čiernej práce má negatívny vplyv na osoby participujúce na výkone čiernej práce, ale taktiež má neblahý dopad aj na celú spoločnosť. Vzhľadom na priebežné zisťovanie výkonu nelegálnej práce a nelegálneho zamestnávania z hľadiska aplikačnej praxe v Slovenskej republike sú kompetentné orgány nútené zintenzívňovať vyhľadávanie a potieranie výkonu nelegálnej práce. Jej pomerne vysoký výskyt by mohli zmierniť nielen legislatívne opatrenia, ale aj účinné zásahy v podobe kontrol a uložených sankcií zo strany inšpektorátov práce.